Timetti tebna ɣef twacult tamecṭuḥt d twacult tawessɛant, yebḍan ɣef sin iderma n taddart, tajmaɛt tsuddes tudert di taddart, tesselmad iɛeggalen imecṭaḥ amek ara ddun deg ubrid n ibabaten-nsen, s inejmuɛen id isuddes useqqamu n tejmaɛt n taddart, i umeslay ɣef temsal yeɛnan imezdaɣ n taddart ( ferru n tlufa, uguren d lexṣaṣat, id yettilin deg taddart, asuddes n tmecṛeṭ), tajmaɛt tebna ɣef isuḍaf id yettwaksen si ddin, yettbeddilen yal tikkelt, sɣur lamin n taddart, anda ttaǧǧan iqdimen ttawin-d imaynuten, tajmaɛt tuddes s iɛeggalen n taddart id yettwafranen s tefranin sɣur imezdaɣ n taddart (lamin, tamin, lukil), tamsalt n tinigt di tallit n tegrawla tella-d sebba n lḥif d tgellelt, d lmizirya imezdaɣ n taddart, tella-d di tikkelt nniḍen seld timunent iwakken ad refden iman-nsen, imira tinigt tettban-d ladɣa ɣer inelmaden n tsedawiyin. Iminigen n taddart ttaken-d afus n lemɛawna i imezdaɣ n taddart, s tedrimt, tagella, lxedma n isenfaren i lfayda n imezdaɣ n taddart, am uṣeggem n iberdan, lebni n temkaṛḍiyin...atg.Tadamsa deg taddart n At Ɛisa Uyeḥya, tebna ɣef irmad n temɣiɣert, lxedma n wakal, ttrebga n lmal d teysawt( aqwḍar), d ugemmer n lɣella n uzemmur d lbexsis, tamguri di taddart ad naf lxedma n wuzzal, tinḍi n tlawin d tin id yeggran seg talliyin n zik am uzeṭṭa d txeyyaṭ, uguren idamsanen ara d naf deg taddart n At Ɛisa Uyeḥya d tummant n useyyax n wakal, d ayen id igellun s lmeḍeṛṛa i wakal n tfellaḥt d tuga itett lmal, d lmeḍeṛṛa ɣef tudert n imezdaɣ n taddart. Tadamsa di taddart n At Ɛisa Uyeḥya tettɛawan imezdaɣ s waṭas, tessekcam-d tadrimt, tettnefli yal tikkelt. Deg yidles ad naf taddart n At Ɛisa Uyeḥya tetwassen s yidles-is alqayan, yettban-d di timawit id yeggran deg yimawen n yilmeẓyen i ttid iluqḍen ɣer lejdud-nsen, am tmucuha, inzan, tamedyazt taqburt, timɛayin, izlan, azuzen, d 98